Diari Oficial de la Generalitat Valenciana


Sumari del DOGV 8466, del 17-01-2019 (2019/318)

RESOLUCIÓ de 14 de gener de 2019, del director de l'Institut Cartogràfic Valencià, per la qual es prorroga la duració d'una beca per a la realització de pràctiques professionals en l'Institut Cartogràfic Valencià, en matèria de Teledetecció.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8466

Data del DOGV
:   17-01-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/318


Data del document
:   14-01-2019

Organisme emissor
:   Institut Cartogràfic Valencià

Tipus de document
:   Resolució

Anàlisi jurídica

 Descriptors 

:   * Institut Cartogràfic Valencià
    * ajuda pública

RESOLUCIÓ de 14 de gener de 2019, del director de l'Institut Cartogràfic Valencià, per la qual es prorroga la duració d'una beca per a la realització de pràctiques professionals en l'Institut Cartogràfic Valencià, en matèria de Teledetecció.  
 [2019/318]  
Antecedents de fet  
  
Primer  
L'Ordre 3/2017, de 8 de febrer, de la Conselleria d'Habitatge, Obres Públiques i Vertebració del Territori, va aprovar les bases reguladores de la concessió de beques per a la realització de pràctiques professionals en l'Institut Cartogràfic Valencià (DOGV 7979, 14.02.2017).  
  
Segon  
La Resolució de 10 d'octubre de 2017, del director de l'Institut Cartogràfic Valencià, va convocar una beca per a la realització de pràctiques professionals en l'Institut Cartogràfic Valencià, en matèria de Teledetecció (DOGV 8149, 16.10.2017).  
  
Tercer  
La Resolució de 19 de desembre de 2017, del director de l'Institut Cartogràfic Valencià, va concedir una beca per a la realització de pràctiques professionals en l'Institut Cartogràfic Valencià a Manuel Cardo Peña, amb data d'efectes 15 de gener de 2018 i un període de duració de 12 mesos (DOGV 8208, 09.01.2018).  
  
Quart  
El becari Manuel Cardo Peña realitza les seues pràctiques i les tasques desenvolupades de manera totalment satisfactòria, segons els informes mensuals emesos pel subdirector general de Geomàtica.  
  
Cinqué  
Vista la memòria econòmica de la Secretaria General de l'Institut Cartogràfic Valencià, segons la qual en el pressupost de l'Institut Cartogràfic Valencià de l'exercici 2019 hi ha crèdit adequat i suficient per a atendre aquesta necessitat.  
  
Sisé  
Per la Intervenció Delegada de la Intervenció General de la Conselleria d'Habitatge, Obres Públiques i Vertebració del Territori s'ha fiscalitzat de conformitat i amb caràcter previ a aquesta resolució.  
  
Fonaments de dret  
  
Primer  
Considerant que la base tercera de la referida Resolució de 19 de desembre de 2017 estableix que la duració de la beca podrà prorrogar-se, mitjançant una resolució expressa, per un període màxim de 12 mesos addicionals, sempre que existisca la disponibilitat pressupostària corresponent i el desenvolupament de l'activitat que s'estiga efectuant així ho requerisca o aconselle.  
  
Segon  
Vist l'informe del subdirector general de Geomàtica de l'Institut Cartogràfic Valencià, segons el qual Manuel Cardo Peña, persona beneficiària de la beca en matèria de Teledetecció, està col·laborant en projectes que requereixen que continue la seua participació, atés el seu perfil acadèmic i professional, i les tasques desenvolupades durant aquests 12 mesos de manera totalment satisfactòria.  
  
Tercer  
De conformitat amb l'Ordre 3/2017, de 8 de febrer, l'òrgan competent per a resoldre la pròrroga és el director de l'Institut Cartogràfic Valencià.  
  
Vistos els antecedents de fet i fonaments de drets anteriors, resolc:  
  
  
Primer  
Aprovar la despesa d'aquesta pròrroga que ascendeix a un total de 12.792,46 euros, amb càrrec al capítol IV, línia S8515000, del pressupost de l'Institut Cartogràfic Valencià de l'exercici 2019.  
  
Segon  
Prorrogar la beca concedida per la Resolució de 19 de desembre de 2017 al becari Manuel Cardo Peña, amb NIF ...91X, en la modalitat de Teledetecció, amb data d'efectes des del 16 de gener de 2019 fins al 15 de gener de 2020.  
La publicació d'aquesta resolució en el Diari Oficial de la Generalitat Valenciana produirà els efectes de notificació a la persona interessada.  
Contra aquesta resolució, que posa fi a la via administrativa, es podran interposar els recursos següents:  
A) Recurs contenciós administratiu davant els jutjats contenciosos administratius de València, dins del termini de dos mesos comptadors des de l'endemà de la notificació de la present resolució, de conformitat amb el que estableixen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
B) Potestativament, recurs de reposició davant l'òrgan que ha dictat aquest acte, en el termini d'un mes comptador a partir de l'endemà de la notificació de la present resolució, de conformitat amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
Tot açò sense perjudici que els interessats puguen utilitzar qualsevol altra via que consideren oportuna en defensa dels seus drets.  
  
València, 14 de gener de 2019.- El director de l'Institut Cartogràfic Valencià: Xavier Navarro i Garcia.